CELEX: 62012TN0232
Language: el
Date: 2012-05-29 00:00:00
Title: Υπόθεση T-232/12: Προσφυγή της 29ης Μαΐου 2012 — Wilmar Trading κατά ΓΕΕΑ — Agroekola EOOD (ULTRA CHOCO)

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/21
            
         Προσφυγή της 29ης Μαΐου 2012 — Wilmar Trading κατά ΓΕΕΑ — Agroekola EOOD (ULTRA CHOCO)
   (Υπόθεση T-232/12)
   2012/C 243/39
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Wilmar Trading Pte Ltd (Σιγκαπούρη, Σιγκαπούρη) (εκπρόσωπος: E. Miller, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Agroekola EOOD (Σόφια, Βουλγαρία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σχέδια, σήματα και υποδείγματα) της 27ης Μαρτίου 2012 επί της υποθέσεως R 87/2012-1·
            
         
               —
            
            
               να υποχρεώσει το ΓΕΕΑ να εξετάσει την προσφυγή που άσκησε κατά της αποφάσεως του τμήματος ανακοπών της 10ης Νοεμβρίου 2011 επί της ανακοπής υπ’ αριθ. B001760043 κατά τη συνήθη διαδικασία.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η αντίδικος ενώπιον του τμήματος προσφυγών
   
      Σήμα προς καταχώριση: Το λεκτικό σήμα «ULTRA CHOCO», για προϊόντα των κλάσεων 29, 30 και 31 — αίτηση καταχωρίσεως κοινοτικού σήματος υπ’ αριθ. 9221111
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: Καταχωρισμένο στη Σιγκαπούρη υπ’ αριθ. T0113987B λεκτικό σήμα «ultra choco» για προϊόντα της κλάσεως 29· ευρωπαϊκό και βουλγαρικό μη καταχωρισθέν σήμα «ULTRA CHOCO», με επίκληση του άρθρου 8, παράγραφοι 3 και 4, του κανονισμού 207/2009 του Συμβουλίου
   
      Απόφαση του τμήματος ανακοπών: απόρριψη της ανακοπής στο σύνολό της
   
      Απόφαση του τμήματος προσφυγών: έκρινε την προσφυγή ως μη ασκηθείσα
   
      Προβαλλόμενοι λόγοι: Παράβαση των άρθρων 8, παράγραφος 3, στοιχεία α', περίπτωση ii και β' και 8, παράγραφος 4, του κανονισμού (ΕΚ) 2869/95 της Επιτροπής της 13ης Δεκεμβρίου 1995 σχετικά με τα πληρωτέα τέλη προς το Γραφείο εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)